Diari Oficial de la Generalitat Valenciana


Sumari del DOGV 9810, del 15-03-2024 (2024/2300)

Extracte de la Resolució del 12 de març de 2024, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració amb la Càtedra de Transformació del Model Econòmic.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9810

Data del DOGV
:   15-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2300


Data del document
:   12-03-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució del 12 de març de 2024, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració amb la Càtedra de Transformació del Model Econòmic. [2024/2300]  
BDNS (identif.): 748768.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/748768)  
  
Primer. Persones beneficiàries  
Estudiantat de l'UJI dels graus d'Administració d'Empreses, Finances i Comptabilitat i Economia o del doble grau en Administració d'Empreses i Dret, que haja superat almenys el 50 % dels crèdits de la titulació.  
  
Segon. Finalitat  
La persona becada es familiaritzarà i adquirirà competències en tasques de suport dintre de l'àmbit temàtic del projecte de la Càtedra de Transformació del Model Econòmic (www.catedramodeleconomic.uji.es). La beca té com a objectiu primordial potenciar la formació de l'estudiantat d'ADE, FICO o ECO o del doble grau ADE i Dret, focalitzant-se en competències específiques. Es busca que la persona becada aplique els seus coneixements teòrics en entorns reals, amb la participació en projectes pràctics relacionats amb la transformació del model econòmic, especialment en aspectes de sostenibilitat i eficiència. A més, es pretén reforçar les seues habilitats de comunicació mitjançant la divulgació de temes econòmics i empresarials de manera accessible. La beca inclou activitats que fomenten el disseny i gestió de projectes, així com la millora d'habilitats en la recerca d'informació rellevant per a la presa de decisions. Se centrarà en el desenvolupament de la capacitat d'anàlisi i síntesi d'informació econòmica i empresarial, a través de la participació en activitats que requerisquen interpretació crítica de dades i situacions financeres.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=63966&pCategoria=4&pSubCategoria=28  
  
Quart. Dotació econòmica  
600 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Quint. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 12 de març de 2024.- La vicerectora d'Estudiantat i Vida Saludable (p. d. Resolució 24.05.2022, DOGV 9349, 27.05.2022): M.ª del Carmen Pastor Verchili.